**Juho Lammikko** (s. 29. tammikuuta 1996 Noormarkku) on suomalainen jääkiekkoilija, joka pelaa Sveitsin National Leaguen ZSC Lionsissa. Hän on pelipaikaltaan keskushyökkääjä, mutta Lammikko osaa pelata myös laidassa. Hän on kaksinkertainen maailmanmestari.

Ura
---

### Seuraura

#### Juniorivuodet ja SM-liigadebyytti Ässissä

Lammikko on Porin Ässien kasvatti. Hän toimi kaudella 2011–2012 seuran C-nuorten kapteenina. Lammikko oli SM-karsinnoissa tehoilla 7+8=15 joukkueen paras syöttäjä ja toiseksi paras pistemies Mika Huhtasalon jälkeen. Ässät eivät edenneet C-nuorten SM-sarjaan, vaan pelasivat kauden I-divisioonassa, jossa Lammikko teki 26 runkosarjaottelussa uskomattomat tehot 52+51=103. Hän teki sarjan kaikkien aikojen piste- ja maaliennätyksen. Kevään 2012 pudotuspeleissä Lammikko oli sarjan paras syöttäjä ja Ässien paras pistemies tehoilla 11+15=26. Kaudella 2012–2013 hän oli Ässien B-nuorten paras syöttäjä ja toiseksi paras pistemies Matias Varttisen jälkeen. Lammikko pelasi osan kaudestaan myös seuran A-nuorissa.

Atlant Mytištši varasi Lammikon kolmannella kierroksella 102. pelaajana KHL:n varaustilaisuudessa 2013. Kaudeksi 2013–2014 hänet nostettiin Ässien SM-liigarinkiin. 17-vuotias Lammikko teki liigadebyyttinsä 19. syyskuuta 2013 vieraissa Helsingin IFK:ta vastaan, kun Kamil Kreps joutui sivuun. Hänet merkittiin Ässien nelosketjun oikeaan laitaan Henri Heinon sekä toisen debytantin, Niko Ojamäen viereen. Kaikkiaan Lammikko pelasi kauden aikana SM-liigassa 20 runkosarjaottelua tehden yhden syöttöpisteen.

Florida Panthers varasi Lammikon kolmannella kierroksella 65. pelaajana NHL:n varaustilaisuudessa 2014. Samana kesänä hänet varasi myös OHL-joukkue Kingston Frontenacs 43. pelaajana CHL:n varaustilaisuudessa. Elokuussa Lammikko solmi kaksivuotisen jatkosopimuksen Ässien kanssa, mutta sopi samalla siirtyneensä lainalle Frontenacsiin kaudeksi 2014–2015. Hän voitti joukkueen sisäisen tehotilaston lukemalla +23. Toukokuussa 2015 Atlant kauppasi Lammikon KHL-oikeudet useiden pelaajien kaupassa SKA Pietariin. Samana kesänä USHL-joukkue Madison Capitols varasi hänet 216. pelaajana. Toukokuussa 2015 Atlant kauppasi Lammikon KHL-oikeudet SKA Pietariin.

Lammikko palasi alkuperäisen sopimuksensa mukaisesti taas Ässiin kaudeksi 2015–2016. Hän avasi maalitilinsä SM-liigassa heti kahdella osumalla kauden kolmannella kierroksella 18. syyskuuta 2015 vieraissa KooKoota vastaan. Lammikko pelasi lopulta vain viisi runkosarjaottelua, kunnes hän palasi takaisin OHL:ään Frontenacsin vahvuuteen. Lammikko jakoi joukkueen sisäisen pistepörssin kolmannen sijan Michael Dal Collen kanssa tehoilla 22+33=55.

#### NHL-tulokassopimus Florida Panthersiin

Huhtikuussa 2016 Lammikko teki kolmivuotisen tulokassopimuksen Florida Panthersin kanssa. Hän liittyi samalla loppukevääksi AHL-joukkue Portland Piratesin vahvuuteen. Lammikko pelasi siellä yhden runkosarjaottelun. Kauden 2016–2017 hän pelasi kokonaan Panthersin uudessa farmijoukkueessa, Springfield Thunderbirdsissa, jossa Lammikon tulokaskausi toi 47 runkosarjaottelussa tehot 6+5=11. Myös kauden 2017–2018 hän pelasi siellä kokonaan tehden AHL:n runkosarjassa 28 tehopistettä.

Myös syksyn 2018 harjoitusleirin päätteeksi Lammikko lähetettiin Thunderbirdsiin, mutta vain yhden siellä pelatun ottelun jälkeen hänet nostettiin Panthersin NHL-joukkueen vahvuuteen, kun Derek MacKenzie loukkaantui. Lammikko teki NHL-debyyttinsä runkosarjan toisella kierroksella 11. lokakuuta 2018 Columbus Blue Jacketsia vastaan. Hänet merkittiin Panthersin nelossentteriksi laidoilleen Colton Sceviour ja Troy Brouwer. Lammikko sai ottelussa jääaikaa 9.43 minuuttia ja hän keräsi teholukeman +1. Lammikko teki ensimmäisen NHL-pisteensä 12. marraskuuta 2018 Ottawa Senatorsia vastaan syöttämällä Troy Brouwerin tekemän maalin ottelussa. 19. marraskuuta 2018 vieraissa Ottawa Senatorsia vastaan hän onnistui tekemään nelosketjun roolistaan huolimatta neljä syöttöpistettä, joista kaikki olivat ykkössyöttöjä tasakentällisin pelatessa. Lammikon kolmas syöttö Frank Vatranon tekemään maaliin jäi Panthersin 5–7-voittoon päättyneen ottelun ratkaisumaalin ykkössyöttöpisteeksi. Hänet valittiin ottelun ykköstähdeksi. Lammikosta tuli Panthersin seurahistorian ensimmäinen yhdessä ottelussa neljä syöttöpistettä tehnyt tulokaspelaaja. Hän pelasi NHL:ssä kauden aikana pääasiassa nelosketjussa kaikkiaan 40 runkosarjaottelua tehden kuusi syöttöpistettä. Lammikko sai kauden jälkeen Panthersilta omien sanojensa mukaan "perustarjouksen" jatkosopimuksesta, mutta hän kuitenkin kieltäytyi siitä ja päätti palata Eurooppaan.

#### Siirtyminen Kärppiin, läpimurto SM-liigassa ja sopimus KHL:ään

Lammikko palasi kaudeksi 2019–2020 Suomeen ja siirtyi vuoden mittaisella sopimuksella Oulun Kärppiin. Joukkuetta valmensi hänelle Suomen A-maajoukkueesta tuttu Mikko Manner. Lammikko teki lokakuussa 2019 kymmenessä ottelussa tehot 6+9=15 ja hän keräsi teholukeman +16. Lammikko valittiin SM-liigan lokakuun kuukauden pelaajaksi. Hän nousi ensimmäistä kertaa ammattilaisurallaan kiekolliseen rooliin ja Lammikko muodosti Kärpissä tehokkaan ykkösketjun yhdessä Mika Pyörälän ja Jesse Puljujärven kanssa. Hän oli tehoilla 22+29=51 joukkueen paras syöttäjä Puljujärven kanssa ja toiseksi paras pistemies hänen jälkeensä. Lammikko oli koko SM-liigan pistepörssissä kuudennella sijalla yhdessä HIFK:n Teemu Turusen kanssa, kunnes SM-liigakausi päätettiin koronaviruspandemian vuoksi runkosarjan toiseksi viimeisen kierroksen jälkeen. 

Kesäkuussa 2020 Spartak Moskova kauppasi Lammikon KHL-oikeudet Metallurg Magnitogorskiin vaihdossa tanskalaishyökkääjä Mathias Fromin oikeuksiin. Muutamaa päivää myöhemmin hän teki Metallurgin kanssa vuoden mittaisen sopimuksen. Lammikko pelasi siellä kaudella 2020–2021 22 runkosarjaottelua tehopistein 6+2=8, kunnes marraskuussa hänen sopimuksensa purettiin yhteisymmärryksessä.

#### Paluu NHL:ään

Muutamaa päivää KHL-sopimuspurkunsa jälkeen Lammikko teki vuoden mittaisen, kaksisuuntaisen ja 725 000 dollarin arvoisen NHL-sopimuksen Florida Panthersin kanssa. Tammikuun 2021 harjoitusleirin päätteeksi hän otti paikan joukkueen NHL-kauden avauskokoonpanosta. Lammikko teki NHL-uransa avausmaalin kauden kahdeksannessa ottelussaan 17. helmikuuta 2021 vieraissa Carolina Hurricanesia vastaan. Hän vakiinnutti paikkansa Panthersin NHL-kokoonpanossa tehden lyhennetyllä kaudella 44 runkosarjaottelussa tehot 4+1=5.

Heinäkuussa 2021 Lammikko teki Panthersin kanssa vuoden mittaisen, yksisuuntaisen ja 750 000 dollarin arvoisen jatkosopimuksen. Lokakuussa 2021 seura kauppasi hänet ja puolustaja Noah Juulsenin Vancouver Canucksiin vaihdossa puolustaja Olli Juoleviin. Kausi 2021–2022 oli Lammikolle ensimmäinen kokonainen NHL:ssä ja hän pelasi 75 runkosarjaottelua tehopistein 7+8=15.

#### Siirtyminen Sveitsiin

Kaudeksi 2022–2023 Lammikko palasi Eurooppaan ja hän siirtyi vuoden mittaisella sopimuksella Sveitsin National Leaguen ZSC Lionsiin. Tammikuussa 2023 Lammikko teki seuran kanssa kaksivuotisen jatkosopimuksen.

### Maajoukkueura

Lammikko edusti Suomea MM-kilpailuissa vuosina 2019 ja 2022, joista molemmat turnaukset päättyivät maailmanmestaruuteen. Yhteensä hän on pelannut 31 A-maaottelua tehopistein 2+2=4. Lammikko teki A-maajoukkuedebyyttinsä Nordic Cupissa 25. huhtikuuta 2019 Kouvolassa Ruotsia vastaan. Hänet merkittiin Suomen kakkossentteriksi laidoilleen Kristian Kuusela ja Harri Pesonen. Lammikko keräsi ottelussa myös yhden kahden minuutin jäähyn myöhästyneestä taklauksesta. Ensimmäisen A-maajoukkuemaalinsa hän teki Karjala-turnauksessa 9. marraskuuta 2019 Helsingin Hartwall Arenassa Tšekkiä vastaan.

Lammikko pelasi myös alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Vuoden 2015 turnaukseen Lammikko putosi viimeisten joukossa Suomen MM-leiriryhmästä. Hän pelasi myös alle 18-vuotiaiden MM-kilpailuissa vuonna 2014, jolloin Lammikko oli Suomen paras pistemies ja syöttäjä tehoilla 2+4=6.

Lammikko pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän oli tehoilla 3+3=6 Suomen paras maalintekijä Mikko Rantasen kanssa sekä toiseksi paras pistemies hänen jälkeensä. Lammikko edusti samana vuonna myös alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla, josta hän voitti kultaa ja oli Suomen paras pistemies tehoilla 4+2=6.

Pelityyli
---------

*The Sports Forecaster* -sivuston mukaan Lammikko on hyvällä koolla varustettu kahden suunnan hyökkääjä, joka osaa pelata kaikkia hyökkääjän pelipaikkoja. Hän ei ole kuitenkaan luontainen maalintekijä ja Lammikon tulisi laukoa useammin. Hänellä on myös kehitettävää kokonaisvaltaisessa pelissä ja tasaisuudessa. Lammikko profiloitui Suomessa juniorina taitopelaajaksi, mutta siirryttyään Pohjois-Amerikkaan hän on profiloitunut sittemmin enemmän voimahyökkääjäksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Ässät | A-SM | 2 | 0 | 1 | 1 | 0 | – | – | – | – | – |
| 2012–2013 | Ässät | A-SM | 15 | 0 | 1 | 1 | 10 | – | – | – | – | – |
| 2013–2014 | Ässät | A-SM | 37 | 17 | 25 | 42 | 32 | 11 | 3 | 5 | 8 | 28 | U18 | 5 | 2 | 4 | 6 | 2 |
|  | Ässät | SM-liiga | 20 | 0 | 1 | 1 | 0 | – | – | – | – | – |
| 2014–2015 | Kingston Frontenacs | OHL | 64 | 18 | 26 | 44 | 36 | 4 | 1 | 1 | 2 | 8 |
| 2015–2016 | Ässät | SM-liiga | 5 | 2 | 0 | 2 | 4 | – | – | – | – | – | JMM | 7 | 0 | 0 | 0 | 2 |
|  | Kingston Frontenacs | OHL | 59 | 22 | 33 | 55 | 51 | 9 | 3 | 4 | 7 | 6 |
|  | Portland Pirates | AHL | 1 | 0 | 0 | 0 | 2 | – | – | – | – | – |
| 2016–2017 | Springfield Thunderbirds | AHL | 47 | 6 | 5 | 11 | 24 | – | – | – | – | – |
| 2017–2018 | Springfield Thunderbirds | AHL | 59 | 8 | 20 | 28 | 16 | – | – | – | – | – |
| 2018–2019 | Florida Panthers | NHL | 40 | 0 | 6 | 6 | 6 | – | – | – | – | – | MM | 7 | 0 | 0 | 0 | 0 |
|  | Springfield Thunderbirds | AHL | 36 | 6 | 12 | 18 | 22 | – | – | – | – | – |
| 2019–2020 | Kärpät | SM-liiga | 57 | 22 | 29 | 51 | 48 | – | – | – | – | – |
| 2020–2021 | Metallurg Magnitogorsk | KHL | 22 | 6 | 2 | 8 | 8 | – | – | – | – | – |
|  | Florida Panthers | NHL | 44 | 4 | 1 | 5 | 10 | – | – | – | – | – |
| 2021–2022 | Vancouver Canucks | NHL | 75 | 7 | 8 | 15 | 14 | – | – | – | – | – | MM | 10 | 0 | 2 | 2 | 5 |
| 2022–2023 | ZSC Lions | NL | 52 | 24 | 16 | 40 | 32 | 8 | 2 | 2 | 4 | 4 | MM | 8 | 2 | 1 | 3 | 2 |
| 3 kautta | yhteensä | NHL | 159 | 11 | 15 | 26 | 30 | – | – | – | – | – |
| 4 kautta | yhteensä | AHL | 143 | 20 | 37 | 57 | 64 | – | – | – | – | – |
| 3 kautta | yhteensä | SM-liiga | 82 | 24 | 30 | 54 | 52 | – | – | – | – | – |
| 1 kausi | yhteensä | KHL | 22 | 6 | 2 | 8 | 8 | – | – | – | – | – |

Lähteet
-------

* Juho Lammikko The Internet Hockey Databasessa (englanniksi)
* Juho Lammikko Eurohockey-sivustolla (englanniksi)
* Juho Lammikko Legends of Hockey -sivustolla (englanniksi)
* Juho Lammikko *Elite Prospects*. Everysport Media Group AB.  (englanniksi)

### Viitteet

1. ↑  Silvennoinen, Santtu: Hampaaton Leijonat-hyökkääjä vetää kolmatta MM-turnausta putkeen tehoilla 0+0: "Jos syötän, älkää tehkö" *iltalehti.fi*.  20.5.2022. Alma Media Suomi Oy. Viitattu 19.1.2023.
2. ↑  28 Juho Lammikko *leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 2.1.2016. Viitattu 23.2.2016.
3. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
4. 1 2  Tilastot *liiga.fi*. Jääkiekon SM-liiga Oy. Viitattu 17.3.2020.
5. ↑  Juho Lammikko at eliteprospects.com *www.eliteprospects.com*. Viitattu 8.8.2022. (englanniksi)
6. 1 2 3 4 5 6 7 8  Juho Lammikko *Elite Prospects*. Everysport Media Group AB.  (englanniksi)
7. 1 2 3  Juho Lammikko The Internet Hockey Databasessa (englanniksi)
8. ↑  Elite Prospects - Ässät U16 *eliteprospects.com*. Everysport Media Group AB. Viitattu 13.7.2019. (englanniksi)
9. ↑  Elite Prospects - U16 I-divisioona Stats All-time season *eliteprospects.com*. Everysport Media Group AB. Viitattu 13.7.2019. (englanniksi)
10. ↑  Elite Prospects - U16 I-divisioona Stats 2011-2012 *eliteprospects.com*. Everysport Media Group AB. Viitattu 13.7.2019. (englanniksi)
11. ↑  Paasi, Jussi: Ässien Kamil Kreps loukkaantui - junioritähti nousee kokoonpanoon *is.fi*.  19.9.2013. Sanoma Media Finland Oy. Viitattu 25.11.2020.
12. ↑  Uusitalo, Timo: Näin SaiPa eteni voittoon Isomäessä *yle.fi*.  27.11.2013. Yleisradio Oy. Viitattu 20.12.2020.
13. ↑  Ässät kiinnitti kasvattinsa Mestiksestä *Jatkoaika.com*.  4.8.2014. Jatkoaika r.y. Viitattu 4.8.2014.
14. ↑  Strozyk, Matias: Ässien NHL-lupaus lähtee, Kerälä sivussa kauden alkuun *yle.fi*.  4.8.2014. Yleisradio Oy. Viitattu 4.8.2014.
15. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 13.7.2019. (englanniksi)
16. ↑  Трансферные новости: СКА – «Атлант» и другие обмены *khl.ru*.  15.5.2015. КХЛ. Viitattu 26.9.2015. (venäjäksi)
17. ↑  SK: Ässien maalivahti- ja hyökkäysosastolle täydennystä *Jatkoaika.com*.  7.5.2015. Jatkoaika r.y. Viitattu 25.5.2015.
18. ↑  Otteluseuranta *liiga.fi*.  18.9.2015. Jääkiekon SM-liiga Oy. Viitattu 20.9.2015.
19. ↑  Ässien pelaajistossa muutoksia - Kerälä sisään, Lammikko ulos *Jatkoaika.com*.  22.9.2015. Jatkoaika r.y. Viitattu 25.9.2015.
20. ↑  Elite Prospects - Kingston Frontenacs *eliteprospects.com*. Everysport Media Group AB. Viitattu 13.7.2019. (englanniksi)
21. ↑  Florida Panthers Sign Juho Lammikko to Entry-Level Contract *nhl.com/panthers*.  15.4.2016. SUNRISE, Fla.:  Florida Panthers. Viitattu 17.4.2016. (englanniksi)
22. ↑  Miettinen, Heikki: Valtava pettymys herätti – Juho Lammikko on kenties Suomen tuntemattomin, mutta myös erittäin sitkeä NHL-pelaaja *HS.fi*.  2.11.2018. Sanoma Media Finland Oy. Viitattu 19.1.2023.
23. ↑  Stubin, Teemu: Vahvistus: Juho Lammikko saa vihdoin NHL-debyyttinsä! *iltalehti.fi*.  11.10.2018. Alma Media Suomi Oy. Viitattu 12.10.2018.
24. ↑  Columbus Blue Jackets - Florida Panthers - October 11th, 2018 *NHL.com*.  11.10.2018. National Hockey League. Viitattu 12.10.2018. (englanniksi)
25. ↑  Lund, Sakari: Barkov iski kaksi osumaa, Lammikolle ensimmäinen NHL-piste – Florida liitää voittoputkessa *yle.fi*.  12.11.2012. Yleisradio Oy. Viitattu 12.11.2018.
26. ↑  Florida Panthers - Ottawa Senators - November 19th, 2018 *NHL.com*.  19.10.2018. National Hockey League. Viitattu 22.11.2018. (englanniksi)
27. ↑  Lehtisaari, Matti: Juho Lammikko varasti show'n – "Hän näytti Wayne Gretzkyltä" *yle.fi*.  20.11.2018. Yleisradio Oy. Viitattu 22.11.2018.
28. 1 2  Savonen, Ilari: Leijonien maailmanmestari sanoi "ei" NHL-tarjoukselle ja palasi Suomeen – rohkean päätöksen takaa löytyy kunnianhimoinen tavoite *MTVuutiset.fi*.  6.11.2019. Telia Company AB. Viitattu 17.3.2020.
29. ↑  Seppä, Lassi: Kärpät vahvistuu maailmanmestari Lammikolla − "Osoittanut, että pystyy pelaamaan myös NHL:ssä" *Jatkoaika.com*.  12.7.2019. Jatkoaika r.y. Viitattu 13.7.2019.
30. ↑  Seppänen, Antti: Juho Lammikko on Liigan lokakuun pelaaja *liiga.fi*.  4.11.2019. Jääkiekon SM-liiga Oy. Viitattu 5.11.2019.
31. ↑  Kultakypärä Juho Lammikko nauttii olostaan Oulussa: "Kaikki varmasti tietää, mikä se tavoite keväällä on" *karpat.fi*.  6.2.2020. Oulun Kärpät Oy. Viitattu 17.3.2020.
32. ↑  Elite Prospects - Kärpät *eliteprospects.com*. Everysport Media Group AB. Viitattu 17.3.2020. (englanniksi)
33. ↑  Elite Prospects - Liiga Stats 2019-2020 *eliteprospects.com*. Everysport Media Group AB. Viitattu 17.3.2020. (englanniksi)
34. ↑  Jalonen, Pekka: Kärppien tähti teki sopimuksen KHL:n mahtiseuran kanssa *iltalehti.fi*.  4.6.2020. Alma Media Suomi Oy. Viitattu 19.1.2023.
35. ↑  Silventoinen, Juha: Huippukauden Kärpissä pelannut Lammikko siirtyy KHL:aan *Jatkoaika.com*.  4.6.2020. Jatkoaika r.y. Viitattu 8.6.2020.
36. ↑  Seppä, Lassi: Juho Lammikon pelit Metallurg Magnitogorskissa päätökseen *Jatkoaika.com*.  20.11.2020. Jatkoaika r.y. Viitattu 25.11.2020.
37. ↑  Florida Panthers Sign Forward Juho Lammikko to a One-Year Contract *nhl.com/panthers*.  24.11.2020. SUNRISE, Fla.:  Florida Panthers. Viitattu 25.11.2020. (englanniksi)
38. ↑  Seppä, Lassi: Juho Lammikko palaa Pohjois-Amerikkaan kaksisuuntaisella sopimuksella *Jatkoaika.com*.  24.11.2020. Jatkoaika r.y. Viitattu 25.11.2020.
39. ↑  Florida Panthers - Carolina Hurricanes - February 17th, 2021 *NHL.com*.  17.2.2021. National Hockey League. Viitattu 18.2.2021. (englanniksi)
40. ↑  Florida Panthers Re-Sign Forward Juho Lammikko to a One-Year Contract *nhl.com/panthers*.  28.7.2021. SUNRISE, Fla.:  Florida Panthers. Viitattu 29.7.2021. (englanniksi)
41. ↑  Luotola, Juha: Juho Lammikon NHL-ura jatkuu Floridassa – sai yksisuuntaisen sopimuksen *satakunnankansa.fi*.  29.7.2021. Sanoma Media Finland Oy. Viitattu 29.7.2021.
42. ↑  Canucks Acquire Noah Juulsen and Juho Lammikko from Panthers *nhl.com/canucks*.  10.10.2021. Vancouver, B.C.:  Vancouver Canucks. Viitattu 13.10.2021. (englanniksi)
43. ↑  Määttä, Arto: Olli Juolevi kaupattiin Florida Panthersiin – myös toiseen suuntaan liikahti suomalainen *Jatkoaika.com*.  10.10.2021. Jatkoaika r.y.. Viitattu 13.10.2021.
44. ↑  Honkamaa, Tiia: Lisää suomalaisia suuntaamassa Sveitsiin − Juho Lammikko jättää NHL-kaukalot taakseen *Jatkoaika.com*.  5.8.2022. Jatkoaika r.y.. Viitattu 14.11.2022.
45. ↑  Vertragsverlängerungen mit Juho Lammikko und Enzo Guebey *zsclions.ch*.  19.1.2023. ZSC Lions Eishockey AG. Viitattu 19.1.2023. (saksaksi)
46. ↑  Nikulin, Antti: Juho Lammikko jatkaa Zürichissä vuoteen 2025 *Jatkoaika.com*.  21.1.2023. Jatkoaika r.y.. Viitattu 21.1.2023.
47. ↑  Tilanne 13.11.2022
48. ↑  FIN - SWE (Line Up) *stats.swehockey.se*.  25.4.2019. Svenska Ishockeyförbundet. Viitattu 13.7.2019. (englanniksi)
49. ↑  FIN - SWE (5-4) *stats.swehockey.se*.  25.4.2019. Svenska Ishockeyförbundet. Viitattu 13.7.2019. (englanniksi)
50. ↑  FIN - CZE (2-3) *stats.swehockey.se*.  25.4.2019. Svenska Ishockeyförbundet. Viitattu 11.11.2019. (englanniksi)
51. ↑  Mennander, Pasi: U20: Suomen MM-joukkue nimetty - Nuoret Leijonat tällä joukkueella puolustamaan MM-kultaa! *leijonat.fi*.  22.12.2014. Suomen Jääkiekkoliitto – Finlands Ishockeyförbund ry. Viitattu 22.12.2014.
52. ↑  Elite Prospects - Finland U18 *eliteprospects.com*. Everysport Media Group AB. Viitattu 13.7.2019. (englanniksi)
53. ↑  Elite Prospects - Finland U18 *eliteprospects.com*. Everysport Media Group AB. Viitattu 13.7.2019. (englanniksi)
54. ↑  Mennander, Pasi: Olympiafestivaalit: Lammikko turnauksen paras pistemies, Aho paras maalintekijä *leijonat.fi*.  22.2.2013. Suomen Jääkiekkoliitto – Finlands Ishockeyförbund ry. Viitattu 13.10.2013.
55. ↑  Elite Prospects - Finland U17 *eliteprospects.com*. Everysport Media Group AB. Viitattu 13.7.2019. (englanniksi)
56. ↑  Juho Lammikko Stats, Profile, Bio, Analysis and More *sportsforecaster.com*. XML Team Solutions, LLC. Viitattu 12.10.2018. (englanniksi)
57. ↑  Salminen, Riku: Porilaisen MM-leijonan muodonmuutos lätkän synnyinkodissa *yle.fi*.  23.12.2015. Yleisradio Oy. Viitattu 12.10.2018.

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen